b'\n_START_ARTICLE_\nAvtomobilski katalizator\n_START_PARAGRAPH_\nAvtomobilski katalizator je naprava za pretvarjanje \xc5\xa1kodljivih izpu\xc5\xa1nih plinov, ki nastajajo v motorjih z notranjim zgorevanjem, v manj \xc5\xa1kodljive pline. Sestavljen je iz ne\xc5\xa1teto majhnih kovinskih ali kerami\xc4\x8dnih celic na katere nanesejo tanek sloj \xc5\xbelahtnih kovin (platina, rodij, iridij). Vgrajen je v neposredni bli\xc5\xbeini motorja, saj je njegovo delovanje pogojeno z visoko temperaturo (300 \xc2\xb0C - 900 \xc2\xb0C). Lo\xc4\x8dimo dvostezne katalizatorje (two-way), v katerih oksidirajo ogljikov monoksid in nezgoreli ogljikovodiki, ter tristezne katalizatorje (three-way), v katerih poleg oksidacije poteka tudi redukcija \xc5\xa1kodljivih elementov._NEWLINE_Za delovanje tristeznega katalizatorja je klju\xc4\x8den element Lambda sonda, ki z nadzorom koli\xc4\x8dine kisika v izpu\xc5\xa1nih plinih, urejuje (preko elektronskega krmiljenja vbrizgavanja goriva) to\xc4\x8dno in optimalno razmerje goriva in zraka. Evropska direktiva 98/69 CEE dolo\xc4\x8da vgradnjo dveh Lambda sond, ene pred in druge za katalizatorjem, za dodatni nadzor izpu\xc5\xa1nih plinov._NEWLINE_Osnovna funkcija katalizatorja je pretvarjanje \xc5\xa1kodljivih plinov CO (ogljikov monoksid), CH (ogljikovodiki) in NO\xe2\x82\x93 (du\xc5\xa1ikovi oksidi) v CO\xe2\x82\x82 (ogljikov dioksid), H\xe2\x82\x82O (voda) in N\xe2\x82\x82 (du\xc5\xa1ik), ki manj obremenjujejo okolje.'